જમ્મુ: જમ્મુના કઠુઆમાં ગઈ કાલે રાતે ત્રણ યુવાન ભાડે કરેલી તવેરાના ડ્રાઈવરને બાંધી દઈને તેની પાસે રહેલા પૈસા, મોબાઈલ ફોન સહિત ગાડી લઈને ફરાર થઈ જતા આ વિસ્તારમાં એલર્ટ જાહેર કરી દેવામાં આવ્યું છે. અને ફરાર આરોપીઓની તપાસ હાથ ધરાઈ છે. કઠુઆ જિલ્લામાં ગઈ કાલે રાતે બે વાગે ત્રણ યુવાનોએ જમ્મુના બસ સ્ટેશન પરથી એક તવેરા ગાડી ભાડે કરી હતી. ત્યારે કાર ચાલક આ યુવાનોને લઈને સાંબાથી ચડવાલ તરફ જઈ રહ્યો હતો ત્યારે આ યુવકોએ કાર ચાલક કબીર હુસેનને બાંધી દીધો હતો અને બાદમાં તેની પાસે રહેલા પૈસા અને મોબાઈલ ફોન છીનવીને ગાડી લઈને ફરાર થઈ ગયા હતા. આ અંગે કારચાલકની પૂછપરછ કરવામાં આવતાં તેણે આ યુવાનો સરહદી વિસ્તાર તરફ ફરાર થઈ ગયા હોવાનું જણાવ્યુ હતુ.